Turkiya harbiy-havo kuchlari Tall-Amarna qishlog‘ini o‘qqa tutmoqda

Turkiya artilleriyasi hamda harbiy-havo kuchlari Suriya shimolidagi Tall-Amarna qishlog‘ini o‘qqa tutmoqda. Bu haqda, Firat agentligiga asoslanib, “TASS” xabar bermoqda.

Aholi punktini “Demokratik Suriya kuchlari” muxolif koalitsiyasi ittifoqchisi bo‘lmish “Jarablus harbiy kengashi” guruhi himoya qilmoqda. Agentlikning guruh komandiriga asoslanib bildirishicha, ertalabdan buyon davom etayotgan hujumlar oqibatida bir qancha tinch aholi vakillari halok bo‘lgan.
Tall-Amarna Jarablus shahridan 8 kilometr janubroqda joylashgan. Ayni paytda Turkiya qo‘shinlari shaharni nazoratga olish uchun Suriya ozod armiyasi hamda “al-Jabha ash-Shomiya” radikallariga qarshi kurashmoqda.